การทดลองวัคซีนต่อต้านไข้หวัดใหญ่สายพันธุ์ A H1N1 อาจเริ่มขึ้นเร็วๆ นี้
ชาติต่างๆ ในซีกโลกเหนือ กำลังเร่งดำเนินการเพื่อผลิตวัคซีน สำหรับต่อต้านไข้หวัดใหญ่ A H1N1 ในสหรัฐ การทดลองฉีดวัคซีนดังกล่าวให้กับมนุษย์
เมื่อต้นปีนี้ศูนย์เพื่อการควบคุมและการป้องกันโรคของสหรัฐแจกจ่ายตัวอย่างเชื้อไข้หวัดใหญ่สายพันธุ์ A H1N1ให้บริษัทเภสัชกรรมใช้หลายแห่ง เพื่อที่จะได้เริ่มพัฒนาวัคซีนสำหรับนำมาทดลองตามคลีนิค และการทดลองอาจเริ่มขึ้นตอนต้นเดือนสิงหาคมนี้ สถานีอนามัยของมหาวิทยาลัยเอมโมรี ที่นครแอตแลนต้า เป็นแห่งหนึ่งที่ได้รับเลือก ให้เป็นที่ทดลองวัคซีน ทั่วสหรัฐจะมีการทดลองวัคซีนชนิดนั้น8 แห่ง การทดลองจะทำกับผู้ใหญ่ที่มีสุขภาพดีก่อน แล้วจึงจะทดลองกับคนทุกวัยเรื่องที่หวังกันไว้ก็คือ จะมีวัคซีน 100 ล้านชุดไว้ใช้ภายในกลางเดือนตุลาคม การที่มีการเร่งรีบผลิตวัคซีนดังกล่าวทำให้เกิดความวิตกกังวลเกี่ยวกับผลข้างเคียงที่อันตราย หรือการพืวัคซีนขึ้นแต่เจ้าหน้าที่สาธารณสุขวิตกกังวลเกี่ยวกับวิสัยที่ไข้หวัดใหญ่สายพันธุ์ A H1N1 ระบาดอย่างใหญ่โตนั้นมากกว่า เมื่อเดือนเมษายน ไข้หวัดใหญ่สายพันธุ์A H1N1ทำให้โรงเรียนจำนวนหนึ่งในสหรัฐต้องปิดการสอนก่อนที่โรงเรียนเหล่านั้นจะเปิดสอนได้ใหม่ก็จะต้องผ่านการกำจัดเชื้อให้หมดจดเสียก่อน นักวิทยาศาสตร์ไม่ทราบจริงๆว่า ทำไมบางคนจึงเสี่ยงต่อการติดเชื้อ ไข้หวัดใหญ่สายพันธุ์ A H1N1 มากกว่าคนอื่นๆ แต่ผู้ที่ติดเชื้อ ไข้หวัดใหญ่สายพันธุ์A H1N1 นั้นส่วนมากเป็นเด็กที่อยู่ในวัยเรียน เด็กวัยรุ่นและคนหนุ่มสาว แพทย์ที่ศูนย์การแพทย์สำหรับเด็กแห่งชาติณ กรุงวอชิงตัน สั่งหน้ากากคลุมจมูก เครื่องช่วยหายใจและยาแก้ไข้หวัดใหญ่มาไว้เพิ่มเติม และว่าโรงพยาบาลพร้อมที่เอาเด็กที่ป่วย มานอนบนเตีงตามที่สาธารณะถ้าจำเป็นต้องทำเช่นนั้น รับฟังรายละเอียดเพิ่มเติมจากคุณเจษฎาสีวาลี